ഇഞ്ച്വറി ടൈം ഗോളില് റോമയ്ക്ക് ജയം, ജോസെയുടെ കീഴിലെ റോമന് കുതിപ്പ് തുടരുന്നു സീരി എയില് ജോസെ മൗറീനോ പരിശീലകനായി എത്തിയതു മുതല് റോമ നടത്തുന്ന മികച്ച പ്രകടനങ്ങള് തുടരുന്നു. ഇന്ന് ജോസയുടെ പരിശീലക കരിയറിലെ 1000ആമത്തെ മത്സരത്തില് സസുവോളോയെ ആണ് റോമ പരാജയപ്പെടുത്തിയത്. ഇഞ്ച്വറി ടൈമില് ഗോള് വേണ്ടി വന്നു ഇന്ന് അവര്ക്ക് 21ന്റെ ജയം സ്വന്തമാക്കാന്. മത്സരത്തിന്റെ ആദ്യ പകുതിയില് 37ആം മിനുട്ടില് ക്രിസ്റ്റന്റെയുടെ ഗോളാണ് റോമക്ക് ലീഡ് നല്കിയത്. എന്നാല് രണ്ടാം പകുതിയില് 57ആം മിനുറ്റില് ജുരിചിചിലൂടെ സസുവോളോ ഗോള് മടക്കി. അവസാനം കുറെ ശ്രമങ്ങള്ക്ക് ഒടവില് 92ആം മിനുട്ടില് എല് ഷരാവിയാണ് റോമക്ക് വേണ്ടി വിജയ ഗോള് നേടിയത്. ഈ ജയത്തോടെ റോമ 9 പോയിന്റുമായി ലീഗില് ഒന്നാമത് എത്തി. സസുവോളോക്ക് 4 പോയിന്റ് മാത്രമെ ഉള്ളൂ.